El 38 Trofeu Ciutat de Gandia enfrontarà al CF Gandia amb el Villarreal "C" aquest dissabte
25 agost 2022

## El 38 Trofeu Ciutat de Gandia enfrontarà al CF Gandia amb el Villarreal "C" aquest dissabte25 agost 2022Última actualització: 25 agost 2022

![](../gestion/img/4a535103a1dac841e25ab966d511ca26a48469ddc1211253c7d22d0de21ab7ef.jpg)  
  

Aquest dissabte 27 d’agost a les 20 h es disputarà la 38 edició del Trofeu Ciutat de Gandia, un partit commemoratiu que enfrontarà al Guillermo Olagüe al CF Gandia amb el Villarreal CF “C”. Així ho han anunciat en roda de premsa el co-portaveu del govern local, **Miguel Ángel Picornell**, i el delegat de la Junta Directiva del CF Gandia, **Jesús Sendra**.

Aquest encontre serà el punt i final a la presentació del primer equip local. La jornada començarà a les 17:30 h al Guillermo Olagüe amb un partit entre els equips juvenils del CF Gandia i l’equip castellonenc. Mentrestant, a 18 h tindrà lloc l’ofrena de flors a la  patrona, la Mare de Déu dels Desemparats, en la Col·legiata de Gandia i la seguirà, a les 19:30 h, la presentació de la plantilla i cos tècnic a l’estadi del poliesportiu municipal.

“És un cartell de luxe amb un rival de la mateixa categoria, fet que servirà de mostra del nivell que tindrà enguany el Gandia en la Tercera RFEF”, ha assenyalat Picornell. Per altra banda, Sendra ha explicat que s’està mantenint el prestigi dels equips convidats: “Madrid Castilla, Valencia Mestalla, Betis, Rayo Vallecano, Levante... han sigut alguns dels més destacats”.

Serà la penúltima prova del conjunt blanc-i-blau abans de debutar per primera vegada en Tercera RFEF (ha estat en categories d’aquest nivell amb anterioritat, però no amb aquesta nova designació). La pretemporada finalitzarà el 3 de setembre al Guillermo Olagüe davant el CF Silla. La competició oficial s’estrenarà el cap de setmana del 10 i 11 de setembre, encara per definir l’horari detallat. 

[Twittear](https://twitter.com/share)